IEPIRKUMA

**„Remontdarbu veikšana Jaunsilavas pamatskolas ēkā, Jaunsilavas 1, Turku pagastā, Līvānu novadā”**

NOTEIKUMI

## Iepirkuma identifikācijas numurs LND 2015/25

Līvāni

2015

## Iepirkuma identifikācijas numurs

 **LND 2015/25**

## Pasūtītājs un tā kontaktpersonas

* 1. Pasūtītājs: Līvānu novada dome

 Reģ. Nr. 90000065595

 Pasūtītāja rekvizīti:

 Adrese: Rīgas iela 77, Līvāni, LV - 5316

 Konta Nr. Bankā: LV79PARX0004642660004

AS „Citadele Banka“

Tālruņa Nr. 65307272

e-pasta adrese – dome@livani.lv

* 1. Kontaktpersona:

Līvānu novada domes būvinženieris Ainārs Skromāns, tālr. Nr. 65307272, 29359849 e-pasts: ainars.skromans@livani.lv.

## 3. Iepirkuma priekšmets

3.1. Iepirkuma priekšmets ir remontdarbu veikšana Jaunsilavas pamatskolas ēkā, Jaunsilavā 1, Turku pagastā, Līvānu novadā, LV-5316, saskaņā ar Tehnisko specifikāciju (1.pielikums).

3.2. Iepirkuma CPV kods: 45453000-7

3.3. Paredzamais remontdarbu veikšanas laiks: jānorāda nedēļās, ņemot vērā, ka paredzamais izpildes laiks līdz 2015.gada 20.augustam.

3.4. Piedāvājumu izvēles kritērijs: zemākā cena par visu iepirkuma apjomu.

3.5. Pasūtītājs nodrošina brīvu un tiešu elektronisko pieeju noteikumiem, visiem papildus nepieciešamajiem dokumentiem un aktuālajai informācijai pasūtītāja mājas lapā internetā: [www.livani.lv](http://www.livani.lv), sadaļā *„Iepirkumi”.* Papildus informāciju par iepirkumu iespējams saņemt pie **Līvānu novada domes būvinženiera Aināra Skromāna,** tālr.65307273, mob. tālr. 29359849; e-pasts: ainars.skromans@livani.lv.

3.6. Pasūtītāja sagatavoto noteikumu tehnisko specifikāciju Pretendentam jāizvērtē ar pietiekamu rūpību, lai Pretendents, parakstot iepirkuma līgumu, varētu apliecināt, ka piedāvājumā ir iekļāvis pilnīgi visas izmaksas, kas nepieciešamas pilnīgai, noteikumos paredzēto, darbu izpildei pienācīgā kvalitātē un apjomā.

3.7. Iepirkums tiek veikts saskaņā ar „Publisko iepirkumu likuma” 8.2 panta noteikumiem

## 4. Piedāvājuma iesniegšanas vieta, datums, laiks un kārtība

4.1. Ieinteresētās personas piedāvājumus var iesniegt darba dienās :

Pirmdien, otrdien, ceturtdien - no plkst. 8:00 līdz 12:00, no plkst.13:00 līdz 17:00,

Trešdien - no plkst. 8:00 līdz 12:00, no plkst.13:00 līdz 18:00,

Piektdien no plkst. 8:00 līdz 12:00, no plkst.12:30 līdz 15:30,

bet ne vēlāk kā līdz **2015. gada 13.jūlijam**, **plkst. 15.00**, Rīgas ielā 77, Līvānos, LV-5316, 210.kabinetā (2.stāvā).

4.2. Pretendenti tiek reģistrēti piedāvājumu iesniegšanas secībā.

4.3. Pretendents iesniedz piedāvājumu personīgi vai atsūtot pa pastu. Nosūtot piedāvājumu pa pastu, pretendents uzņemas atbildību par piedāvājuma saņemšanu līdz noteikumos noteiktajam laikam un termiņam. Piedāvājums, kas iesniegts pēc minētā termiņa, paliks neatvērts un netiks izskatīts. Iesniegtie piedāvājumi netiek atdoti atpakaļ pretendentiem.

4.4. Pretendents var iesniegt tikai vienu piedāvājuma variantu par visu iepirkuma priekšmeta apjomu. Pretendents nevar iesniegt piedāvājuma variantus.

4.5. Piedāvājumu atvēršanas sapulce nav paredzēta. Piedāvājuma atvēršana un vērtēšana notiek slēgtās sēdēs un tajās piedalās tikai iepirkuma komisijas locekļi un nepieciešamības gadījumā arī komisijas pieaicināti eksperti.

## 5. Piedāvājuma derīguma termiņš

5.1. Pretendenta iesniegtais piedāvājums ir derīgs 90 dienas, skaitot no iepirkuma noteikumos 4.1. punktā noteiktās pēdējās piedāvājumu iesniegšanas dienas.

## 6. Piedāvājuma noformēšana

* 1. Piedāvājuma noformējuma prasības:
		1. piedāvājums jāiesniedz slēgtā, aizzīmogotā aploksnē/iepakojumā tā, lai tajā iekļautā informācija nebūtu redzama un pieejama līdz piedāvājumu atvēršanas brīdim.
		2. Uz aploksnes/iepakojuma jānorāda**:**

|  |  |
| --- | --- |
|

|  |
| --- |
| **Līvānu novada Dome** Rīgas ielā 77, Līvāni, Līvānu novads, LV-5316, Latvija *Pretendenta nosaukums, reģ. Nr., juridiskā adrese, tālrunis* Iepirkumam „**Remontdarbu veikšana Jaunsilavas pamatskolas ēkā,** **Jaunsilavās 1, Turku pagastā, Līvānu novadā**”, identifikācijas numurs **LND 2015/25**Neatvērt līdz 2015.gada 13. jūlijam plkst. 15:00” |

 |

* 1. Piedāvājumā jāietver šādi dokumenti:

6.2.1.Titullapa ar norādi - Iepirkumam „Remontdarbu veikšana Jaunsilavas pamatskolas ēkā, Jaunsilavās 1, Turku pagastā, Līvānu novadā” un pretendenta nosaukums, reģ. Nr., juridiskā adrese, tālrunis. Piedāvājumam jābūt secīgi numurētām lapām un pievienotam satura rādītājam.

6.2.2. pretendenta pieteikums dalībai iepirkumā (2. pielikums), kurā ietverta arī informācija par piedāvāto līgumcenu, garantijas termiņu un izpildes termiņu (pieteikums jāpievieno uzreiz aiz satura rādītāja)

6.2.3.atlases dokumenti, saskaņā ar iepirkuma noteikumu 8. punktu;

6.2.4. tehniskais un finanšu piedāvājums, saskaņā ar iepirkuma noteikumu 9. un 10. punktu;

* 1. Viss piedāvājums jāiesniedz vienā iesietā sējumā, vienā oriģinālā eksemplārā. Visām piedāvājuma daļām ir jābūt cauršūtām kopā tā, lai nebūtu iespējams nomainīt lapas, uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, ko ar savu parakstu un zīmoga/spiedoga nospiedumu apliecina pretendenta pārstāvis. Piedāvājums jāparaksta pretendenta pārstāvim, kuram ir paraksta tiesības vai tā pilnvarotai personai, pievienojot pilnvaru.
	2. Piedāvājumā ietvertajiem dokumentiem jābūt skaidri salasāmiem, bez labojumiem un iestarpinājumiem, tiem jābūt noformētiem atbilstoši noteikumu noteikumiem un formu paraugiem. Piedāvājums jāsagatavo latviešu valodā. Dokumentiem svešvalodā jāpievieno tulkojums latviešu valodā.
	3. Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā. Iesniedzot piedāvājumu, Piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
	4. Visi izdevumi, kas saistīti ar piedāvājuma sagatavošanu un iesniegšanu iepirkumā jāsedz pretendentam.
1. **Pretendentiem izvirzāmās prasības un iesniedzamie dokumenti**

7.1. Pretendentu atlases nosacījumi ir obligāti visiem pretendentiem, kuri vēlas iegūt tiesības slēgt iepirkuma līgumu.

7.2. Saskaņā ar Publisko iepirkumu likuma 8.2 panta piektās daļas 1. un 2. punktu pasūtītājs izslēdz pretendentu no dalības iepirkumā jebkurā no šādiem gadījumiem:

- pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

- pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 EUR.

Publisko iepirkumu likuma 8.2 panta piektās daļas 1. vai 2. punktā minēto apstākļu esamību Pasūtītājs pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši iepirkuma noteikumos minētajām prasībām un kritērijiem.

|  |  |
| --- | --- |
| 1. **Prasības pretendentu atlasei**
 | **Iesniedzamais dokuments** |
| 8.1. Pretendents normatīvajos aktos noteiktajā kārtībā ir reģistrēts Latvijas Republikas (turpmāk – LR) Komercreģistrā vai līdzvērtīgā reģistrā ārvalstīs. Fiziskām personām jābūt reģistrētām LR Valsts ieņēmumu dienestā kā nodokļu maksātājiem, vai līdzvērtīgā reģistrā ārvalstīs. | 8.1.1.Informāciju par pretendentu, kurš ir reģistrēts LR Komercreģistrā, pasūtītājs pārbauda Uzņēmumu reģistra mājaslapā (skat. [www.ur.gov.lv/?a=936&z=631&v=lv](http://www.ur.gov.lv/?a=936&z=631&v=lv)). Komercreģistra apliecības kopijas iesniegšana nav obligāta, bet pēc pretendenta izvēles var pievienot reģistrācijas apliecības apliecinātu kopiju.8.1.2. Fiziskām personām - LR Valsts ieņēmumu dienesta nodokļu maksātāja reģistrācijas apliecības apliecināta kopija.8.1.3. Pretendents, kurš nav reģistrēts LR Komercreģistrā iesniedz komercdarbību reģistrējošas iestādes ārvalstīs izdotu reģistrācijas apliecības kopiju.8.1.4. Ja Pretendents vai pretendenta apakšuzņēmējs ir reģistrēts ārvalstī, ja tāds tiek piesaistīts, piedāvājumam jāpievieno izsniegtās būvniecības komercreģistra apliecības kopija vai līdzvērtīgas reģistrējošas iestādes ārvalstīs izdotas reģistrācijas apliecības kopija, kas apliecina pretendenta tiesības veikt uzņēmējdarbību būvniecībā. |
| 8.2.Prasība pretendentam \* *(ja attiecas)* | 8.2.1. Ja piedāvājumu iesniedz personu apvienība (vai personālsabiedrība), piedāvājumā papildus norāda personu, kas iepirkumā pārstāv attiecīgo personu apvienību, iesniedzot noteikumu 8.1.-8.3. punktos minētos dokumentus. Pieteikumu par piedalīšanos iepirkumā paraksta visas personas, kas iekļautas personu apvienībā, norādot katra personu apvienības biedra atbildības apjomu un veicamo darbu uzskaitījumu.8.2.2. Ja Pretendents savas kvalifikācijas atbilstības apliecināšanai balstās uz citu personu iespējām, Pretendentu atlasei papildus jāiesniedz Personas, uz kuras iespējām Pretendents balstās, apliecinājums vai vienošanās par sadarbību ar Pretendentu konkrētā līguma izpildei. |
| 8.3. Pretendenta gada finanšu vidējais apgrozījums būvniecībā iepriekšējo triju gadu laikā ( par iepriekšējiem trijiem noslēgtajiem finanšu gadiem ) vismaz pārsniedz pretendenta piedāvāto līgumcenu. Apgrozījums tiks atzīts arī tādam pretendentam, kas dibināts vēlāk, t. i. gada finanšu vidējo apgrozījumu rēķina par nostrādāto periodu. *Piedāvājumi, kuru iesniedzēji neatbilst 8.3.punktā norādītajām pretendentu atlases prasībām, netiek izskatīti un turpmākajā iepirkuma procedūrā nepiedalās ( tiek noraidīti ).* | 8.3.1. Piedāvājumam jāpievieno apliecinājums par pretendenta gada finanšu vidējo apgrozījumu būvniecībā iepriekšējo triju gadu laikā. 8.3.2. Ja piedāvājumu iesniedz personu grupa ( apvienība ) – jāiesniedz šī punkta prasībām atbilstošs apliecinājums par personu grupā ( apvienībā ) iekļauto personu kopējo finanšu apgrozījumu. |
| 8.4. Pretendentam ir jāveic būvobjekta apsekošana. Būvobjekta apsekošana sastāv no būvobjekta dokumentācijas (tehniskais projekts) apsekošanas, būves vietas apsekošanas, kā arī paredzamo darbu apjoma novērtēšanas. | 8.4.1.Iesniedzot piedāvājumu, klāt jābūt pie piedāvājuma pievienotai pasūtītāja pārstāvja parakstītai apsekošanas akta kopijai ( 4. pielikums ).8.4.1.1.Objekta apskati jāsaskaņo ar kontaktpersonu Aināru Skromānu, tālr. Nr. 653 07273, mob. tālr: 29359849; e- pasts: ainars.skromans@livani.lv8.4.1.2.Būvobjekta apsekošanā ir tiesības piedalīties Pretendenta atbildīgajam būvdarbu vadītājam, kas ir rakstiski pilnvarots piedalīties apskatē.8.4.1.3.Ar mērķi nodrošināt būvobjekta apsekošanā klātesošas personas (personu) saikni ar attiecīgo pretendentu, Pasūtītāja kontaktpersonai pirms apsekošanas veikšanas ir jāuzrāda:*- Pretendenta izdota pilnvara Pretendenta pārstāvju dalībai būvobjekta apsekošanā, norādot apsekošanas būvobjekta nosaukumu, datumu un laiku. Oriģināls.**- Pretendenta pārstāvju personas apliecinošus dokumentus (pase vai autovadītāja apliecība). Oriģināls.*8.4.1.4.Pretendenta uzrādīto dokumentāciju Pasūtītāja kontaktpersona reģistrē būvobjekta apsekošanas aktā (Nolikuma 4. pielikums). Gadījumā, ja ierodoties uz būvobjekta apsekošanu, kāds no iepriekš 8.4.1.3.punktā norādītajiem dokumentiem netiek uzrādīts (pretendenta pārstāvja rīcībā nav visi nolikuma 8.4.1.3.punktā minētie dokumenti), pretendenta pārstāvim dokumentu apliecinātās kopijas ir jāatsūta pasūtītājam divu darbdienu laikā pa faksu 65307255, vai trīs darbdienu laikā pa pastu, ierakstītā vēstulē, adresējot to Līvānu novada domes Iepirkumu komisijai, Rīgas iela 77, Līvāni, LV-5316. Minētos dokumentus var iesniegt arī personīgi trīs darbdienu laikā pēc būvobjekta apsekošanas Līvānu novada domes 303. kabinetā/telpā (Rīgas ielā 77, Līvānos).8.4.1.5.Pēc būvobjekta dokumentācijas apsekošanas, kā arī paredzamo darbu apjoma novērtēšanas tiek parakstīts apsekošanas akts ( 4. pielikums ) 2 (divos) eksemplāros no Pasūtītāja pārstāvja puses un Pretendenta pārstāvju puses, viens apsekošanas akta eksemplārs tiek nodots Pasūtītāja pārstāvim, bet otrs - *Pretendenta* pārstāvim.  |
| 8.5. Ja nepieciešams, pretendentam būvniecības laikā jānodrošina specializētu darbu veikšanai atbilstoši speciālisti ar spēkā esošu attiecīgās kvalifikācijas sertifikātu. | 8.5.1. Jāiesniedz izziņa par būvdarbos iesaistītā tehniskā personāla ( izņemot būvdarbu vadītājus ) skaitu, kvalifikāciju un pieredzi*.*8.5.2. Ja pretendents plāno piesaistīt darbuzņēmējus (apakšuzņēmējus) – jāsniedz informācija par konkrētajiem apakšuzņēmējiem un tiem nododamo būvdarbu saraksts un apjoms, kurš izteikts procentuālā veidā no kopējā darbu apjoma. |
| 8.6. Pretendentam jānodrošina būvdarbu veikšanai nepieciešamā tehnika. | 8.6.1.Jāiesniedz apliecinājums par pretendenta rīcībā esošo būvdarbiem nepieciešamo tehniku, norādot tehnikas vienību nosaukumus. |
| 8.7. Pretendentam jābūt noslēgušam vienošanos ar atkritumu apsaimniekošanas organizāciju par būvdarbu izpildes gaitā radušos būvgružu pieņemšanu vai vienošanos ar atkritumu apsaimniekošanas organizāciju, ka tiks noslēgts līgums par būvdarbu izpildes gaitā radušos būvgružu pieņemšanu, ja konkrētais pretendents iegūs šajā iepirkuma nolikumā minēto pasūtījumu.  | 8.7.1. Vienošanās kopija jāpievieno pie piedāvājuma pretendentu atlases dokumentiem. |
| 8.8. u.c. | 8.8.1.Pretendents var pievienot jebkuru citu informāciju, kura apliecina tā kvalifikāciju un spējas un kura ir būtiska piedāvājuma izvērtēšanai un kādu pretendents vēlētos, lai iepirkumu komisija izskatītu. |

|  |  |
| --- | --- |
| 1. **Tehniskais piedāvājums**
 | **Prasības** |
| 9.1.Prasības tehniskajam piedāvājumam.9.2. Jāapliecina spēja uzņemties būvdarbu garantijas saistības.9.3. Jāapliecina civiltiesiskās atbildības apdrošināšanas polises iesniegšana. | 9.1.1. Tehniskais piedāvājums jāizpilda saskaņā ar pielikumu nr.1.*Ja tehniskajās specifikācijās ir norādīts kāds konkrēts preces ražotājs, zīmols vai norāde uz to, pretendenti var piedāvāt to vietā ekvivalentus materiālus, preces, kā arī piedāvāt ekvivalentus būvmateriālus, kas ir atbilstoši sertificēti Latvijas Republikā vai kādā citā no Eiropas Savienības dalībvalstīm un kuri atbilst citu Eiropas Savienības dalībvalstu nacionālajiem standartiem.*9.2.1. Jāpievieno apliecinājumu par piedāvāto būvdarbu garantijas termiņu, kas nedrīkst būt mazāks par 2 gadiem; 9.2.2.Ja piedāvājuma iesniedzējs garantijas laiku dod vairāk par 2 (diviem) gadiem, tad piedāvājuma iesniedzējam papildus jāiesniedz kredītiestādes vai apdrošināšanas kompānijas piedāvātā garantijas laika nodrošinājums 5 (piecu) % apmērā no kopējās piedāvājuma summas (bez PVN), kuram jābūt spēkā visu piedāvāto garantijas laiku un par labu pasūtītājam ( piedāvātā garantijas laika nodrošinājumu būvnieks pasūtītājam iesniedz piecpadsmit dienu laikā pēc pieņemšanas – nodošanas akta parakstīšanas par būves nodošanu ekspluatācijā ).9.2.2.1.Piedāvātā garantijas laika nodrošinājums paredzēts tam gadījumam, lai novērstu garantijas laikā radušos bojājumus un defektus (izņemot dabisko nolietojumu), ja pats būvnieks ( piedāvājuma iesniedzējs ) šos bojājumus un defektus nenovērš būvniecības līgumā paredzētajā laikā vai arī kādu citu apstākļu dēļ to nespēj veikt (būvnieka maksātnespēja, bankrots, likvidācija).9.2.2.2.Garantijas laika nodrošinājumu 5 ( piecu ) % apmērā no kopējās piedāvājuma summas ( līguma summas ) (bez PVN) piedāvājuma iesniedzējs, kurš ieguvis pasūtījumu pasūtītājam iesniedz pēc noslēgtā būvdarbu līguma izpildes (pieņemšanas-nodošanas akta parakstīšanas). Garantijas laika nodrošinājumam jābūt spēkā visā būvdarbu veicēja norādītajā garantijas laikā par labu pasūtītājam, sākot no darbu nodošanas-pieņemšanas akta ( no pieņemšanas – nodošanas akta parakstīšanas par būves nodošanu ekspluatācijā ) parakstīšanas brīža9.3.1. Jāpievieno apdrošināšanas kompānijas garantijas vēstuli, ka gadījumā, ja pretendentam tiks piešķirts iepirkuma līgums, pirms darbu sākšanas starp apdrošināšanas kompāniju un pretendentu tiks noslēgts līgums par pretendenta civiltiesiskās atbildības apdrošināšanu. Pēc līguma noslēgšanas, bet pirms darbu sākšanas pretendents iesniedz apdrošināšanas polisi attiecībā uz konkrēto objektu vai „Būvuzņēmēja civiltiesiskās atbildības apdrošināšanas polises visiem objektiem” kopiju, *saskaņā ar Būvniecības likuma 20. panta 1. daļu.* |

|  |  |
| --- | --- |
| 1. **Finanšu piedāvājums**
 | **Prasības** |
| 10.1.Prasības finanšu piedāvājumam | 10.1.1. Finanšu piedāvājumu ( tāmes ) sagatavo atbilstoši tehniskajām specifikācijām (pielikums nr.1), kā arī norāda kopējo piedāvāto līguma cenu bez PVN un ar PVN, saskaņā ar normatīvajiem aktiem. Finanšu piedāvājums jāsagatavo atbilstoši 19.12.2007. MK noteikumu Nr.1014 “Noteikumi par Latvijas būvnormatīvu LBN 501-06 “Būvizmaksu noteikšanas kārtība”” prasībām ( Latvijas būvnormatīva LBN 501-06 "Būvizmaksu noteikšanas kārtība" 5., 7. pielikums ). 10.1.2. Pretendentam piedāvājuma iesniegšanas brīdī jāiesniedz piedāvājuma cena sadalījumā pa izmaksu pozīcijām. |

**11. Piedāvājumu vērtēšana un piedāvājuma izvēles kritēriji**

11.1. Iepirkuma komisija izvēlas piedāvājumu ar zemāko cenu par visu iepirkuma apjomu no piedāvājumiem, kuri atbilst šī iepirkuma prasībām un tehniskajām specifikācijām.

11.2. Vērtējot piedāvājumu, komisija ņem vērā tā kopējo cenu bez pievienotās vērtības nodokļa.

11.3..Piedāvājuma iesniedzējam piedāvājumā jānorāda arī izpildes termiņš (nedēļās) un garantijas termiņš (mēnešos ).

11.4.Ja iepirkumu komisija konstatē, ka attiecīgais piedāvājuma iesniedzējs nav ievērojis visas šī iepirkuma nolikuma prasības, iepirkumu komisija izlemj vai attiecīgais pretendenta piedāvājums ir noraidāms.

**12. Iepirkuma līgums**

12.1. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu un saskaņā ar nolikuma noteikumiem un iepirkuma līguma projektu (3. pielikums).

12.2. Pasūtītājam ir tiesības samazināt iepirkuma daļu ne vairāk kā 30% apmērā vai sadalīt visu iepirkumu posmos vai kārtās slēdzot atsevišķas vienošanās ar saimnieciski visizdevīgākā piedāvājuma iesniedzēju kopējā iepirkuma robežās nosakot konkrēto posmu vai kārtu izpildes un samaksas termiņus, kā arī atteikties no iepirkuma vispār, ja piedāvājumi pārsniedz pasūtītāja finansiālās iespējas:

12.2.1. Ja iepirkums nav realizējams nepietiekamu finanšu dēļ, pasūtītājs var izlemt jautājumu par atteikšanos no šī iepirkuma.

12.2.2. Visi pretendenti tiek rakstveidā informēti par iepirkuma rezultātiem 3 (trīs) darba dienu laikā no lēmuma pieņemšanas dienas.

12.2.3. Iepirkuma uzvarētājam līgums jāparaksta 5 (piecu) darba dienu laikā no pasūtītāja nosūtītā (arī uz elektroniskā pasta adresi) uzaicinājuma parakstīt iepirkuma līgumu izsūtīšanas dienas. Ja norādītajā termiņā uzvarētājs neparaksta iepirkuma līgumu, tas tiek uzskatīts par atteikumu slēgt iepirkuma līgumu.

12.2.4. Ja izraudzītais pretendents atsakās slēgt iepirkuma līgumu ar pasūtītāju, pasūtītājs var pieņemt lēmumu slēgt iepirkuma līgumu ar nākamo pretendentu, kura piedāvājums atbilst iepirkuma noteikumu prasībām un ir nākamais visizdevīgākais piedāvājums.

**13. Iepirkuma komisijas tiesības un pienākumi**

**13.1. Iepirkuma komisijas tiesības**

13.1.1. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzinā­šanai, kā arī lūgt, lai pretendents vai kompetenta institūcija papildina vai izskaidro sertifikātus un dokumentus, kas iesniegti komisijai.

13.1.2. Labot aritmētiskās kļūdas pretendenta finanšu piedāvājumā, informējot par to pretendentu.

13.1.3. Pieaicināt ekspertu pretendentu un piedāvājumu atbilstības pārbaudē un vērtēšanā.

13.1.4. Izvēlēties nākamo piedāvājumu ar zemāko cenu, ja izraudzītais pretendents atsakās slēgt iepirkuma līgumu ar pasūtītāju.

**13.2. Iepirkuma komisijas pienākumi**

13.2.1. Nodrošināt iepirkuma procedūras norisi un dokumentēšanu.

13.2.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

13.2.3. Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu.

13.2.4. Vērtēt pretendentus un to iesniegtos piedāvājumus saskaņā ar Likumu, citiem normatīvajiem aktiem un šo nolikumu, izvēlēties piedāvājumu vai pieņemt lēmumu par iepirkuma pārtraukšanu/izbeigšanu, neizvēloties nevienu piedāvājumu.

**14. Pretendenta tiesības un pienākumi**

**14.1. Pretendenta tiesības**

14.1.1. Apvienoties grupā ( apvienībā ) ar citiem pretendentiem ( iesniedzot atbilstošu rakstisku dokumentu, apliecinājumu ) un iesniegt vienu kopēju piedāvājumu.

14.1.2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

14.1.3. Iesniegt sūdzību par iepirkuma nolikumu un iepirkuma norises likumību, saskaņā ar spēkā esošajiem normatīvajiem aktiem.

14.1.5. Apsekot būvlaukumu, iepriekš to rakstiski vai telefoniski saskaņojot ar pasūtītāju.

14.1.6. Saņemt piedāvājuma sagatavošanai nepieciešamo dokumentāciju.

14.1.7. Pretendents, kas iesniedzis piedāvājumu iepirkumā, un kas uzskata, ka ir aizskartas tā tiesības vai ir iespējams šo tiesību aizskārums, ir tiesīgs iepirkuma komisijas pieņemto lēmumu pārsūdzēt Administratīvajā rajona tiesā [Administratīvā procesa likumā](http://likumi.lv/ta/id/55567-administrativa-procesa-likums) noteiktajā kārtībā. Administratīvās rajona tiesas spriedumu var pārsūdzēt kasācijas kārtībā Augstākās tiesas Senāta Administratīvo lietu departamentā. Lēmuma pārsūdzēšana neaptur tā darbību.

**14.2. Pretendenta pienākumi**

14.2.1. Sagatavot piedāvājumus atbilstoši Nolikuma prasībām.

14.2.2. Sniegt patiesu informāciju par savu kvalifikāciju un piedāvājumu.

14.2.3. Sniegt atbildes uz iepirkuma komisijas pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.

14.2.4. Segt visas izmaksas, kas saistītas ar piedāvājumu sagatavošanu un iesniegšanu.

**Pielikumi:**

1.pielikums. Tehniskā specifikācija ( skat. atsevišķi pie šī iepirkuma pievienoto datni ( failu ) ar darba apjomiem).

2.pielikums. Pieteikums dalībai iepirkumā

3. pielikums Iepirkuma līguma projekts

4.pielikums. Objekta apsekošanas akts (veidlapa)

Komisijas priekšsēdētājs: Armands Šaraks

Komisijas locekļi: Iveta Dobele

 Ainārs Skromāns

2.pielikums

Iepirkuma identifikācijas Nr. LND 2015/25

**PIETEIKUMS DALĪBAI IEPIRKUMĀ**

|  |  |
| --- | --- |
| Līvānu novada domei, Rīgas ielā 77, Līvānos, LV-5316 |  |

Pretendents (*pretendenta nosaukums)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

reģ. Nr. *(reģistrācijas numurs)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *tā (personas, kas paraksta, pilnvarojums, amats, vārds, uzvārds)*

Iepazinušies ar Līvānu novada domes, reģistrācijas Nr. 90000065595, adrese: Rīgas iela 77, Līvāni, LV-5316 organizētā publiskā iepirkuma „Remontdarbu veikšana Jaunsilavas pamatskolas ēkā, Jaunsilavā 1, Turku pagastā, Līvānu novadā*”* *(Identifikācijas Nr. LND 2015/25)* nolikumu, pieņemot visas nolikumā noteiktās prasības.

Iesniedzam piedāvājumu, kas sastāv no:

1. šī pieteikuma un atlases dokumentiem,
2. tehniskā piedāvājuma,
3. finanšu piedāvājuma.
4. Apliecinām piedāvājumā sniegto ziņu patiesumu un precizitāti.
5. Apliecinām, ka iesniegtais piedāvājums ir derīgs 90 dienas, skaitot no iepirkuma noteikumos 4.1. punktā noteiktās pēdējās piedāvājumu iesniegšanas dienas.
6. Piekrītam visām iepirkuma LND 2015/25 nolikumā izvirzītajām prasībām.
7. Nolikuma 1.pielikuma „Tehniskā specifikācija” esam apzinājuši tos darbus un to izmaksas, kas ir nepieciešami, lai izpildītu Darbu. Piedāvātajā līgumcenā esam ievērtējuši konstatētās izmaksas un resursus izpētes vai aprēķinu veikšanai līdz tādai detalizācijas pakāpei, kāda ir nepieciešama Darba izpildei līguma projektā noteiktajā kvalitātē un termiņā.
8. Pilnībā piekrītam iepirkuma līguma projekta nosacījumiem un piedāvājam veikt remontdarbus Jaunsilavas pamatskolas ēkā, Jaunsilavā 1, Turku pagastā, Līvānu novadā, LV-5316, saskaņā ar iepirkuma LND 2015/25 līguma projektu,
9. Par piedāvājuma kopējo summa (bez PVN) EUR \_\_\_\_\_\_\_\_\_\_\_(………………vārdiem)
10. piedāvātais izpildes termiņš ( nedēļās ) - \_\_\_\_\_\_\_\_\_\_\_\_\_\_\_\_\_\_\_\_.
11. piedāvātais garantijas termiņš ( mēnešos ) - \_\_\_\_\_\_\_\_\_\_\_\_\_\_\_\_\_\_\_\_.

|  |  |
| --- | --- |
| Pretendents: |  |
| Reģistrācijas Nr. : |  |
| Adrese: |  |
| Kontaktpersona: |  |
| Kontaktpersonas tālr./fakss, www, e-pasts: |  |
| Bankas nosaukums : |  |
| Bankas kods: |  |
| Norēķinu konts: |  |

Ja pretendents ir piegādātāju apvienība, tad papildus norāda

personas, kuras veido piegādātāju apvienību (nosaukums, reģ. Nr., juridiskā adrese): \_\_\_\_\_\_\_\_\_\_\_\_\_\_\_\_\_\_\_; katras personas atbildības apjoms %:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ja plāno piesaistīt apakšuzņēmējus, tad norāda

Iepirkuma rezultātā noslēgtā līguma izpildē pretendents plāno piesaistīt šādu (-us) apakšuzņēmēju (-us):

apakšuzņēmēja nosaukums, reģ. Nr., juridiskā adrese: \_\_\_\_\_\_\_\_\_\_\_\_\_\_\_\_\_\_\_;

apakšuzņēmējam nododamais apjoms %: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Amatpersona (pretendenta

 pilnvarotā persona):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 /vārds, uzvārds/ /amats/ /paraksts/

3.pielikums

Iepirkuma identifikācijas Nr. LND 2015/25

***Projekts***

**LĪGUMS Nr. \_\_\_\_\_\_\_\_\_\_\_\_\_**

Līvānos 2015.gada \_\_\_\_\_\_\_\_

Līvānu novada dome, tās \_\_\_\_\_\_\_\_\_\_ personā, kurš rīkojas saskaņā ar likumu „Par pašvaldībām“ un Domes nolikumu, turpmāk šīs vienošanās tekstā saukts **“PASŪTĪTĀJS”**, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar statūtiem, turpmāk šī līguma tekstā saukts “**IZPILDĪTĀJS”**, no otras puses, noslēdz šādu līgumu:

**1. LĪGUMA PRIEKŠMETS**

1. Pasūtītājs uzdod, bet Izpildītājs apņemas veikt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_saskaņā ar šo Līgumu, tā pielikumu.
2. Būvdarbu apjoms tiek noteikts Līguma Pielikumā Nr.1 kas ir šī Līguma neatņemama sastāvdaļa.
3. Izpildītājs apliecina, ka viņam ir saistošs iepirkuma nolikums un visi „Remontdarbu veikšana Jaunsilavas pamatskolas ēkā, Jaunsilavā 1, Turku pagastā, Līvānu novadā*”* *(Identifikācijas Nr. LND 2015/25)* iepirkuma piedāvājumā iesniegtie dokumenti.

**2. LĪGUMA TERMIŅŠ UN IZPILDĪTĀJA PIENĀKUMI**

1. Izpildītājam ir pienākums uzsākt Būvdarbus ne vēlāk kā 5 dienu laikā pēc līguma parakstīšanas un izpildīt tos pienācīgā kvalitātē\_\_\_\_\_\_\_ nedēļu laikā no būvdarbu uzsākšanas brīža. Izpildītāja darbu pabeigšana un nodošana Pasūtītājam tiek noformēta ar darbu pieņemšanas-nodošanas aktu.
2. Izpildītājs drīkst nodot daļu ar Līgumu uzlikto pienākumu izpildi apakšuzņēmējiem, saskaņojot iepriekš ar Pasūtītāju. Šajā gadījumā Izpildītājs nes atbildību par piesaistīto apakšuzņēmēju darbību.
3. Izpildītājam ir pienākums sniegt Pasūtītājam dokumentus, kas apstiprina tā tiesības veikt Būvdarbus, kurus paredz šī Līguma priekšmets.
4. Izpildītājam ir pienākums piegādāt uz sava rēķina materiālus un instrumentus, kas nepieciešami Būvdarbu veikšanai. Pusēm vienojoties, materiāli var tikt mainīti vai papildināti.
5. Jebkurā laikā pēc Pasūtītāja pieprasījuma, Izpildītājam ir pienākums sniegt atskaiti par izpildāmo Būvdarbu gaitu, ko paredz šis Līgums.
6. Izpildītājam ir pienākums ievērot darba drošības, ugunsdrošības, satiksmes drošības, vides aizsardzības noteikumus, kā arī citus Latvijas Republikas normatīvos aktus, kuri regulē šādu darbu veikšanu.

**3. PASŪTĪTĀJA PIENĀKUMI**

1. Pasūtītājam ir pienākums nodrošināt Izpildītājam netraucētu piekļūšanu objektam Būvdarbu veikšanai.
2. Pasūtītājam ir jāpieņem Izpildītāja izpildītie Būvdarbi ar darbu pieņemšanas-nodošanas aktu, ja tie atbilst šim Līgumam.
3. Pasūtītājam ir jānorēķinās ar Izpildītāju saskaņā ar šo Līgumu.

**4. LĪGUMA SUMMA UN NORĒĶINU KĀRTĪBA**

* 1. Kopējā Būvdarbu vērtība (Līguma summa), ko paredz šī Līguma priekšmets ir **\_\_\_\_\_\_\_\_\_\_\_\_\_\_\_\_\_\_\_\_EUR** (\_\_\_\_\_\_\_\_\_\_\_\_\_\_\_\_\_\_\_\_\_\_), tajā skaitā 21% PVN EUR \_\_\_\_\_\_\_\_\_\_\_, kuru Pasūtītājs apmaksā sekojošā kārtībā:
		1. Avansa maksājumu 20 % apmērā no šī līguma summas Pasūtītājs pārskaita uz Izpildītāja norēķinu kontu bankā 15 dienu laikā pēc Izpildītāja izrakstītā rēķina saņemšanas Pasūtītāja grāmatvedībā
		2. Starpposma maksājumus Pasūtītājs katru mēnesi veic Izpildītājam par paveikto būvdarbu apjomu, saskaņā ar Izpildītāja izrakstīto rēķinu, atkarībā no faktiski izpildīto būvdarbu apjoma ( saskaņā ar Izpildītāja iesniegto formu Nr. 2 ). Šajā līguma punktā minētos maksājumus Pasūtītājs veic uz Izpildītāja norēķinu kontu bankā 15 dienu laikā pēc Izpildītāja izrakstītā rēķina saņemšanas Pasūtītāja grāmatvedībā.
		3. Atlikušo līguma summu Pasūtītājs pārskaita uz Izpildītāja norēķinu kontu bankā 15 dienu laikā pēc izpildīto darbu pieņemšanas-nodošanas akta (Forma Nr.2) abpusējas parakstīšanas un Izpildītāja izrakstītā rēķina saņemšanas Pasūtītāja grāmatvedībā.

**5. DARBU NODOŠANAS UN PIEŅEMŠANAS KĀRTĪBA**

1. Šajā līgumā noteiktais Būvdarbu izpildes termiņš var būt pagarināts, noslēdzot atsevišķu vienošanos, gadījumā ja pēc Pasūtītāja iniciatīvas vai viņa vainas dēļ uz laiku tiek pārtraukta Izpildītāja darbība Objektā.
2. Veiktie Būvdarbi tiek nodoti Pasūtītājam ar pieņemšanas-nodošanas aktu (Forma Nr.2), kas sastādīts 2 (divos) eksemplāros un iesniegts Pasūtītājam parakstīšanai.
3. Pasūtītājs 5 (piecu) darba dienu laikā pēc pieņemšanas-nodošanas akta saņemšanas iesniedz Izpildītājam parakstītu aktu vai arī motivētu atteikumu pieņemt darbu.
4. Ja Pasūtītājs rakstiski motivē atteikumu pieņemt veiktos Būvdarbus, Puses sastāda aktu, kurā saraksta veidā uzrāda darbus, kas jāizpilda līdz galam vai novēršamos izpildīto darbu trūkumus, norādot to izpildes/novēršanas termiņus. Izpildītājs pēc šajā punktā minētā akta veic darbus uz sava rēķina un pēc to veikšanas Pasūtītājs pieņem tos ar pieņemšanas-nodošanas aktu.
5. Darbu pieņemšanas-nodošanas akts pēc tā parakstīšanas kļūst par šī Līguma neatņemamu sastāvdaļu.

**6. GARANTIJAS**

* 1. Izpildītāja izpildīto būvdarbu garantijas laiks ir \_\_\_\_\_\_\_\_ mēneši, skaitot no Darbu pieņemšanas-nodošanas akta parakstīšanas brīža. Garantija attiecas arī uz būvdarbos izmantotajiem materiāliem.
	2. Gadījumā, ja garantijas laikā tiek konstatēti (atklāti) veikto darbu trūkumi vai defekti, kvalitātes vai citi bojājumi, kuri radušies vai var rasties turpmākajā ekspluatācijā, ievērojot ekspluatācijas kartību un kurus nebija iespējams konstatēt pieņemšanas-nodošanas akta parakstīšanas brīdī, Pasūtītājs sastāda attiecīgu aktu, kurā atspoguļo atklātos trūkumus, kā arī šo trūkumu rašanās izcelsmi, pieaicinot sastādīšanai Izpildītāja pārstāvjus vai neatkarīgus ekspertus. Ja atklātie trūkumi nav radušies Pasūtītāja un/vai trešās personas vainas un/vai nepārvaramas varas dēļ, Puses uzskata sastādīto aktu par neapstrīdamu pierādījumu, uz kura pamata Izpildītājs uz sava rēķina novērš atklātos trūkumus ar Pasūtītāju saskaņotā laikā.
	3. Gadījumā, ja Izpildītājs atsakās vai nespēj novērst radušos defektus un/vai bojājumus, Pasūtītājam ir tiesības pēc saviem ieskatiem pieaicināt speciālistus šo bojājumu novēršanai un piedzīt no Izpildītāja visus radušos izdevumus, kas saistīti ar bojājumu novēršanu, kā arī piedzīt citus zaudējumus, kas radušies Pasūtītājam, un Izpildītājam, šie izdevumi un zaudējumi jāatlīdzina 5 (piecu) darba dienu laikā no rēķina saņemšanas dienas.

**7. PUŠU ATBILDĪBA**

1. Puses ir materiāli atbildīgas gadījumā, ja netiek pildīti vai tiek nepienācīgi pildīti esošā Līguma nosacījumi, kā rezultātā viena no pusēm otras puses vainas dēļ cietusi zaudējumus.
2. Puses vienai otrai mantiski ir atbildīgas par līgumsaistību pārkāpšanu, kā arī par zaudējumu atlīdzību, saskaņā ar spēkā esošajiem Latvijas Republikas normatīvajiem aktiem.
3. Par Darbu pabeigšanas termiņa pārkāpumu Izpildītājs maksā Pasūtītājam līgumsodu 0,5 % apmērā no kopējās līguma summas par katru nokavēto dienu no Līguma summas, bet ne vairāk par 10 % no kopējās līguma summas.
4. Par izpildīto Darbu apmaksas nokavējumu Pasūtītājs maksā Izpildītājam līgumsodu 0,5 % apmērā no termiņā neizmaksātās summas par katru nokavēto dienu, bet ne vairāk par 10 % no kopējās līguma summas.
5. Izpildītājs patstāvīgi ir pilnīgi atbildīgs par Darbu izpildes kvalitāti un termiņiem, kas tam uzdoti saskaņā ar šo Līgumu.
6. Visi ar esošo Līgumu saistītie strīdus jautājumi tiek risināti uz pušu savstarpējas vienošanās pamata. Ja šāda vienošanās netiek panākta, strīdus jautājumi tiek risināti Latvijas Republikas normatīvajos aktos noteiktajā kārtībā.

**8. NEPĀRVARAMA VARA**

1. Neviena no Pusēm nebūs atbildīga par pilnas vai daļējas vienas no savām saistībām neizpildes gadījumā, ja nepildīšana būs nepārvaramas varas apstākļu sekas, tādu kā pali, ugunsgrēks, zemestrīce un citas dabas stihijas, kā arī Latvijas Republikas normatīvo aktu izmaiņas un izpildvaras institūciju lēmumi, kuri radušies pēc šī līguma noslēgšanas brīža. Ja jebkurš no augstāk minētajiem apstākļiem tieši ietekmēja līgumā noteikto saistību savlaicīgu izpildi, tad šis termiņš tiek pārcelts par attiecīgā apstākļa darbības laiku.
2. Puse, kurai radās saistību izpildes neiespējamība, nepārvaramas varas apstākļu iestāšanās dēļ, par augstāk minēto apstākļu iestāšanos, paredzēto darbības laiku un izbeigšanos, nekavējoties, bet ne vēlāk par septiņām dienām no iestāšanās (izbeigšanās) brīža, ar ierakstīto vēstuli vai pa faksu jāpaziņo otrai pusei.
3. Nepaziņošana vai nesavlaicīga paziņošana ieinteresētajai pusei atņem otrai pusei tiesības atsaukties uz jebkuru norādīto apstākli, kā uz pamatu, lai atbrīvotos no atbildības par saistību neizpildi. Ja celtniecības un montāžas darbu neizpilde nepārvaramas varas apstākļu rezultātā tiek apturēta vairāk kā par 25 (divdesmit piecām) kalendārajām dienām, jebkurai no Pusēm ir tiesības pieprasīt tā vienpusēju laušanu, paziņojot par to pretējai pusei 5 (piecas) kalendārās dienas iepriekš. Apmaksa šajā gadījumā tiek veikta pamatojoties uz sastādīto aktu par faktiski izpildīto darbu apjomu, ko paraksta abas Puses.

**9. PĀRĒJIE NOTEIKUMI**

1. Šis Līgums stājas spēkā ar tā parakstīšanas brīdi un darbojas līdz brīdim, kad Puses ir pilnīgi izpildījušas savas saistības viena pret otru saskaņā ar šī Līguma nosacījumiem.
2. Visi šī Līguma grozījumi un papildinājumi ir spēkā, ja ir sastādīti rakstiski un tos parakstījuši pušu pilnvarotie pārstāvji. Tie pievienojami šim Līgumam kā pielikumi un kļūst par šī Līguma neatņemamu sastāvdaļu.
3. Līguma pušu juridiskā statusa izmaiņu gadījumā šis Līgums saglabā savu spēku pilnā apjomā to tiesību un saistību pārņēmējiem.
4. Visos pārējos šajā Līgumā neatrunātajos jautājumos Puses vadās no Latvijas Republikā spēkā esošās likumdošanas.
5. Šis Līgums sastādīts uz četrām ( četrām ) lapām ar vienu pielikumu, divos identiskos eksemplāros latviešu valodā, kuriem ir vienāds juridiskais spēks, viens eksemplārs - Pasūtītājam, otrs - Izpildītājam. Puses apliecina, ka personām, kas paraksta šo Līgumu, ir visas likumīgās un nepieciešamās tiesības, pilnvaras un atļaujas slēgt un parakstīt šo Līgumu.

**10. PUŠU REKVIZĪTI UN PARAKSTI**

|  |  |  |
| --- | --- | --- |
| **Pasūtītājs**  |  | **Izpildītājs** |
| **LĪVĀNU NOVADA DOME**Reģ.Nr. LV90000065595Rīgasiela 77, Līvāni, Līvānu novads,LV-5316AS “Citadelebanka”LV79PARX0004642660004 |  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

4.pielikums

Iepirkuma identifikācijas Nr. LND 2015/25

**APSEKOŠANAS AKTS**

Iepirkuma identifikācijas **Nr. LND 2015/\_\_\_\_\_**

1. **Apsekošanas dati**

|  |  |
| --- | --- |
| **Apsekošanas datums** | \_\_\_\_\_\_.\_\_\_\_\_.2015. |
| **Apsekošanas vieta** |  |
| **Apsekošanas uzsākšanas laiks** | plkst. \_\_\_:\_\_\_ |
| **Apsekošanas pabeigšanas laiks** | plkst. \_\_\_:\_\_\_ |

1. **Informācija par pretendentu**

|  |  |
| --- | --- |
| **Pretendenta nosaukums** |  |
| **Pretendenta reģistrācijas numurs** |  |
| **Pretendenta juridiskā adrese** |  |

1. **Pirms būvobjekta apsekošanas Pasūtītāja kontaktpersonai uzrādītie Pretendenta dokumenti**

|  |  |  |
| --- | --- | --- |
|  | **Dokumenta nosaukums** | **Pasūtītāja pārstāvja atzīme par uzrādītiem dokumentiem** |
| **Oriģināls** | **Lpp. /vien. Skaits** |
| 1. | Pretendenta izdota pilnvara Pretendenta pārstāvju dalībai būvobjekta apsekošanā |  |  |
| 5. | Pretendenta pārstāvja personu apliecinošs dokuments (pase vai autovadītāja apliecība) |  |  |
|  | *Citi uzrādītie dokumenti* |  |  |

1. **Būvobjekta apsekošanas norise**

|  |  |
| --- | --- |
| **Pretendenta pārstāvja atzīme par veikto apsekošanu** | **Pretendenta pārstāvja paraksts** |
|  |  |

1. **Būvobjekta apsekošanas dalībnieku paraksti**

|  |  |
| --- | --- |
| Pasūtītāja pārstāvis (vārds, uzvārds, amats) | Pasūtītāja pārstāvja paraksts |
|  |  |
| Pretendenta pārstāvis (vārds, uzvārds) | Pretendenta pārstāvja paraksts |
|  |  |

\*Būvobjekta apsekošanas akts ir sastādīts 2 (divos) eksemplāros, viens apsekošanas akta eksemplārs ir nodots Pasūtītāja pārstāvim, bet otrs - Pretendenta pārstāvim.